b'\n_START_ARTICLE_\nAkselerasyon\n_START_PARAGRAPH_\nAng akselerasyon ay isang sukat ng kung gaano katulin ang pagbabago ng belosidad. Samakatuwid ito ang "pagbabago ng tulin sa isang nasukat na saklaw ng oras". Ito ang pagbabago ng belosidad na hinati ng pagbabago ng oras. Isang bektor ang akselerasyon, kaya\'t kasama kapwa ang isang sukat o laki at isang kapupuntahan o direksiyon. Katumbas ang akselerasyon ng mga katagang pagbilis, buwelo, pagsibad, darasi, arangkada, ratsada, salida, pagtulin, at pagliksi.'